Torre de Babel

A Torre de Babel (en , Migddal Bāḇēl) é un mito etiolóxico da Xénese e do Tanakh (tamén chamada a Biblia hebrea ou o Antigo Testamento) que explica a orixe das diferentes linguas. Segundo esta historia, a humanidade unida descendente dos superviventes do diluvio falaba unha soa lingua e migrou dende o leste até a terra de Shinar (en ). Acordaron contruír unha cidade e unha torre para acadar o reino de Deus, no ceo. Vendo isto, Deus confundiu as súas falas para que non puideran entenderse entre eles e se esparexeran polo mundo.

miniatura|300px|Gravado A confusión das linguas de Gustave Doré (1865).
A Torre de Babel foi asociada con coñecidas estruturas segundo estudosos modernos, como a construción de Etemenanki, un cigurat adicado ó deus mesopotámico Marduk, construído durante o reinado de Nabopolasar, rei de Babilonia (c. -610). O Gran Cigurat de Babilonia tiña unha altura 91m. Alexandre o Grande ordenou a súa demolición circa de -331 para unha reconstrución que a súa morte impediu.Diodoro Sículo, 2.9.9; Estrabón, Xeografía, 16.1.5.R.J. van der Spek, "Darius III, Alexander the Great and Babylonian scholarship" in: Achaemenid History XIII (Leiden 2003), 289–346. Unha historia sumeria con algúns elementos comúns aparece en Enmerkar e o Señor de Aratta.

 Historia 
miniatura|Representación medieval alemá da construción da torre (c. 1370).
A historia da cidade de Babel aparece na Xénese 11:1–9. Todos os habitantes da Terra falaban a mesma lingua. Despois de migrar dende o leste, a xente asentouse na terra de Shinar. Axiña comezaron a facer ladrillos e construír unha cidade e unha torre para chegar até o ceo, para honra de si mesmos e para non dispersarse polo mundo. Deus ollou cara a cidade e a torre, e comprobou que como un pobo cunha soa lingua, nada do se propuñeran era imposible. Por iso, Deus baixou dos ceos e confundiu ós homes na súa fala, para que non puideran entenderse entre eles, e tiveran que deter a construción da cidade e da torre. Así, a cidade chamouse Babel.

 Etimoloxía 
A frase "Torre de Babel" non aparece na Biblia; senón "a cidade e a súa torre" (en ) ou só "a cidade" (en ). "Babel" significa "Porta de Deus", do acadio bab-ilu (𒁀𒀊 𒅋𒌋), de bab "porta" + ilu "Deus")." Segundo a Biblia, a cidade recibía o nome "Babel" da palabra hebrea balal, que significa "desordenar".Libro da Xénese, 11:9

esquerda|miniatura|200px|Miniatura da Biblia Morgan, c. 1240, A construción da Torre de Babel.
miniatura|Torre de Babel no Corpus de Pontecesures.

 Notas 

 Véxase tamén 

 Bibliografía 
 Pr. Diego Duran, Historia Antiqua de la Nueva Espana (Madrid, 1585)
 Ixtilxochitl, Don Ferdinand d'Alva, Historia Chichimeca, 1658
 Lord Kingsborough, Antiquities of Mexico, vol. 9
 H.H. Bancroft, Native Races of the Pacific States (Nova York, 1874)
Klaus Seybold, "Der Turmbau zu Babel: Zur Entstehung von Genesis XI 1–9," Vetus Testamentum (1976).
Samuel Noah Kramer, The "Babel of Tongues": A Sumerian Version, Journal of the American Oriental Society (1968).
 Kyle Dugdale: Babel's Present. Editado por Reto Geiser e Tilo Richter, Standpunkte, Basel 2016, ISBN 978-3-9523540-8-7 (Standpunkte Dokumente No. 5).

 Ligazóns externas 
"Tower of Babel." Encyclopædia Britannica Online.
Babel In Biblia: The Tower in Ancient Literature by Jim Rovira 
Our People: A History of the Jews – The Tower of Babel

Categoría:Antigo Testamento